Diari Oficial de la Generalitat Valenciana


Sumari del DOGV 5568, del 01-08-2007 (2007/8360)

Informació pública de l'aprovació del projecte d'urbanització de la unitat d'execució E2 del sector 11 Tellerola 1 del Pla General d'Ordenació Urbana de la Vila Joiosa.
------------------------------------------------------------------------------------------------------------------------------------------------------------------------

### Dades del document

Número de DOGV
:   5568

Data del DOGV
:   01-08-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/8360


Data del document
:   28-05-2007

Organisme emissor
:   Ajuntament de la Vila Joiosa

Tipus de document
:   Informació Pública

Descriptors 

:   * Vila Joiosa, la
    * administració local
    * pla d'urbanisme

Informació pública de l'aprovació del projecte d'urbanització de la unitat d'execució E2 del sector 11 Tellerola 1 del Pla General d'Ordenació Urbana de la Vila Joiosa. [2007/8360]  
De conformitat amb el que establix l'article 34 de la Llei Reguladora de l'Activitat Urbanística, per mitjà d'este edicte es fa públic, que la Junta de Govern Local, en la sessió ordinària que tingué lloc el dia 5 de febrer de 2007, va adoptar entre altres l'acord següent:  
CG P-2007/00721  
24. Urbanisme. Aprovació del projecte d'urbanització de la unitat d'execució 1 UY-63 Tellerola 1 del Pla General d'Ordenació Urbana (PGOU).  
Es ratifica per unanimitat la urgència de l'assumpte següent i la seua inclusió en l'ordre del dia.  
Vista la moció d'urgència d'Amadeo Sánchez Martínez, regidor delegat de l'Àrea d'Urbanisme, que es transcriu a continuació i que literalment diu:  
«Vist l'expedient administratiu que s'està tramitant en este ajuntament, que tendix a aprovar el projecte d'urbanització de la unitat d'execució número 2 del PP-11 Tellerola 1 del PGOU de la Vila Joiosa.  
Atés el que establix el Decret de l'Alcaldia número 3165/2003, de 2 de juliol, on es conferix per delegació a la Comissió Municipal de Govern la competència per a l'aprovació dels projectes d'urbanització.  
Atés l'informe tècnic subscrit per l'arquitecta, cap de l'Àrea d'Urbanisme, en data de 31 de gener de 2007, que literalment expressa:  
Antecedents  
El 21 de juliol de 2005 el Ple de l'Ajuntament adopta, entre altres, l'Acord de programació de la unitat d'execució número 2 del sector PP 11 Tellerola 1, i designa com a agent urbanitzador la mercantil Essiv Ingest, SL.  
L'11 de gener de 2006 es presenta, per part de l'agent urbanitzador i per a complir el que establix l'Acord de programació respecte d'això, el projecte d'urbanització de la unitat d'execució número 2 del sector PP 11 Tellerola 1.  
El 27 de febrer de 2006 es firma el Conveni urbanístic entre l'agent urbanitzador i l'Ajuntament de la Vila Joiosa.  
El 20 de juliol de 2006 s'emet un informe tècnic per part de l'enginyer de camins, canals i ports municipal, on s'especifica que el projecte d'urbanització de la unitat d'execució número 2 del sector PP 11 Telloerola 1 més amunt referit s'ajusta a les modificacions introduïdes per l'acord de programació.  
El 27 de novembre de 2006 l'esmentat projecte d'urbanització se sotmet a informació pública.  
Informe   
Després d'estudiar el projecte d'urbanització de la unitat d'execució número 2 del sector PP 11 Tellerola 1, aportat per l'agent urbanitzador, Essiv Ingest, SL, amb número de registre d'entrada 325, de data 11 de gener de 2006;  
Vist que l'esmentat projecte està visat pel col·legi professional corresponent;  
Vist que l'esmentat projecte s'ajusta a les modificacions introduïdes per l'acord de programació.  
Vist que durant el període d'informació pública no s'han presentat al·legacions a l'esmentat projecte;  
Cal indicar que en el projecte pot considerar-se, en principi, que queden definits els servicis i les infraestructures bàsiques que s'han de contemplar en qualsevol obra d'urbanització i a més s'ajusten sensiblement a les recomanacions que respecte de les obres d'urbanització establix el vigent Pla General d'Ordenació Urbana de la Vila Joiosa.  
Així mateix, cal indicar que l'urbanitzador està obligat a executar totes les obres definides en l'esmentat projecte d'urbanització, amb independència que per error o omissió no hi hagen quedat correctament valorades.  
Com a conclusió a tot això que s'ha citat amb anterioritat, la tècnica que subscriu proposa aprovar el projecte d'urbanització de la unitat d'execució número 2 del sector PP 11 Tellerola 1, aportat per l'agent urbanitzador, Essiv Ingest, SL, amb número de registre d'entrada 325, de data 11 de gener de 2006.  
Atés, el que establix l'informe de l'arquitecta, cap de l'Àrea d'Urbanisme, de data de 31 de gener de 2007, que establix literalment:  
Assumpte: informe en relació amb la instància de la conselleria d'Economia, Hisenda i Ocupació de registre d'entrada número 16217, de data 22 de desembre de 2006.  
En relació amb l'escrit referit més amunt, sobre la comunicació que en el Programa d'Actuació Integrada de la Unitat d'Execució número 2 del Sector PP 11 no s'ha tingut en compte l'existència d'un tram de via pecuària, Colada de la Costa, dins del dit àmbit, cal indicar el següent:  
Vist l'informe emés pel cap de la demarcació, Gerardo Álvaro Esteban, de data 11 d'octubre de 2006, el qual s'adjunta com a annex a este informe, cal dir que l'esmentat tram de via pecuària Colada de la Costa coincidix amb el denominat Camí de la Tellerola i que el recorregut de la dita via pecuària no es veurà afectat perquè s'ha adaptat un vial pel mateix traçat.  
Així mateix, cal indicar que de conformitat amb el que disposa l'esmentat informe emés pel cap de la demarcació est i contrastat este per qui subscriu per mitjà de consultes al citat tècnic, així com també vista la documentació que es troba en l'expedient respecte d'això, cal dir que el recorregut de la via de sis metres d'ample és compatible amb el trànsit ramader i amb els altres usos compatibles i complementaris que establix la Llei 3/1995, de Vies Pecuàries, de conformitat amb el que disposa el mencionat informe del cap de la demarcació est.  
Per la qual cosa propose a la Junta de Govern Local:  
Primer. Aprovar el projecte d'urbanització de la unitat d'execució número 2 del sector PP-11 Tellerola 1, aportat per l'agent urbanitzador, Essiv Ingest, SL, amb número de registre d'entrada 325, de data 11 de gener de 2006.  
Segon. Quant a l'escrit formulat per la conselleria d'Economia, Hisenda i Ocupació amb registre d'entrada número 16801/06, de 22 de desembre, s'assumix per esta Junta de Govern l'informe emés pel cap de l'Àrea d'Urbanisme, de 31 de gener de 2007, transcrit en el cos d'este escrit i s'ha de notificar el present acord a la dita conselleria.  
Cosa que propose a la Junta de Govern Local, a la Vila Joiosa, a 5 de febrer de 2007.»  
La Junta de Govern Local acorda:  
Primer. Aprovar el projecte d'urbanització de la unitat d'execució número 2 del sector PP-11 Tellerola 1, aportat per l'agent urbanitzador, Essiv Ingest, SL, amb número de registre d'entrada 325, de data 11 de gener de 2006.  
Segon. Quant a l'escrit formulat per la conselleria d'Economia, Hisenda i Ocupació amb registre d'entrada número 16679/06, de 22 de desembre, esta junta de govern assumix l'informe emés pel cap de l'Àrea d'Urbanisme, de 31 de gener de 2007, transcrit en el cos d'este escrit i s'ha de notificar el present acord a la dita conselleria.  
El present acord és definitiu en via administrativa. I únicament respecte d'aquells interessats que no hagen sigut notificats en la forma prevista en la llei, es podrà interposar amb caràcter potestatiu el recurs de reposició davant de la mateixa Junta de Govern Local, en el termini d'un mes a partir de la publicació el present edicte en el Diari Oficial de la Comunitat Valenciana, de conformitat amb el que establix l'article 107 de la Llei de Règim Jurídic de les Administracions Públiques i Procediment administratiu Comú. Al propi temps i de conformitat amb allò que s'ha establit amb l'article 10, 25 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa, podrà interposar-se recurs de contenciós administratiu en el termini de dos mesos a partir de la publicació del present edicte en el Diari Oficial de la Comunitat Valenciana davant del Jutjat del Contenciós Administratiu d'Alacant. Durant el mes d'agost no correrà el termini per a interposar recurs contenciós administratiu. Això sense perjuí de la interposició de qualsevol altre que estime procedent.  
Cosa que faig pública als efectes que pertoquen.  
La Vila Joiosa, 28 de maig de 2007.- El regidor delegat d'Urbanisme i Barri Històric: Amadeu Sánchez Martínez.